Strætisvagnafarþegar á Akranesi höfðu ástæðu til að gleðjast fyrir síðustu helgi þegar nýi innanbæjarstrætisvagninn var tekinn í notkun . Nýi vagninn er af gerðinni Auto Sun frá pólskum verksmiðjum . Hann er mun rýmri en þeir bílar sem áður voru í notkun á innanbæjarleiðinni á Skaganum . Í honum er gott rými fyrir barnafólk með vagna , en hann tekur 20 í sæti og 40 í stæði . Guðjón Hilmarsson bílstjóri hjá Hópferðabílum Reynis Jóhannssonar sagði að vagninn væri mjög lipur og góður í keyrslu þegar blaðamaður Skessuhorn hitti hann við biðskýlið hjá Ráðhúsinu sl. föstudag .